Plusz szabadnap jár a nemdohányzóknak Szentesen – Virality.hu
Évente egy szabadnappal többet kapnak Szentesen azok az önkormányzati cégeknél dolgozók, akik nem fújják a füstöt. A rendkívüli kezdeményezéssel az egészséges életmód mellett szeretnének lándzsát törni.
H.V. május 21., 18:51
A Délmagyar szerint az extra szabadnap annak jár, aki a szentesi önkormányzati intézménynél vagy gazdasági társaságnál dolgozik, és nem cigizik.
Az ötletet még pár hónappal ezelptt vetette fel egy képviselő, a döntés most született meg. A dolgozóknak írásban kell nyilatkozniuk, hogy szeretnének-e így szabit. A cikk szerint kamuzni nem lehet, mindenki tudja, hogy ki dohányos, és ki nem, de nem is akar senki visszaélni a lehetőséggel.
A kezdeményezés az egészséges életmódra igyekszik ösztönözni az embereket. Aki menet közben mégis felhagy a káros szenvedéllyel, megkapja a szabadnapot, csak kérnie kell.
Szentesnél bőkezűbben mérte a nemdohányzásért járó szabadnapot egy tokiói cég. A japán fővárosban működő gazdasági társaság az Index cikke szerint nem kevesebb, mint hat nap fizetett szabit ad a nemdohányzó alkalmazottainak.
Letépte a karját a tésztagép, elképesztő dumával védekezik a munkáltatója – videó